দীর্ঘ ৮ বছর পর অনুষ্টিতব্য নির্বাচন নিয়ে সাধারণ ভোটার ও এলাকাবাসির মাঝে উৎসবের আমেজ বিরাজ করছে। সংশ্লিষ্টরা জানিয়েছেন সকাল ৮ টা থেকে বিকাল ৪ টা পর্যন্ত চলবে টানা ভোট গ্রহন। এসব ইউনিয়নে নির্বাচন কমিশন ঘোষিত ১৮ জুনের ভোট গ্রহন দুর্যোগপূর্ণ আবহাওয়ার কারণে স্থগিত হওয়ার ২৩ দিনের মাথায় পুনরায় অনুষ্টিত হচ্ছে এ নির্বাচন। গত ৮ জুলাই রাত ১২ টার পর নিয়মানুসারে আনুষ্টানিক প্রচারণা থেমে গেলেও গতকাল গভীর রাত পর্যন্ত ভোটারদের বাড়ি বাড়ি গিয়ে শেষ মূহুর্তে পছন্দের প্রার্থীদের প্রতিক মনে করিয়ে দিয়ে এসেছেন কর্মী সমর্থকরা।  নির্বাচন অবাধ, নিরপে ও সুষ্ঠুভাবে সম্পন্ন করতে প্রশাসনের পক্ষ থেকে নেয়া হয়েছে পর্যাপ্ত নিরাপত্তা ব্যবস্থা। আগামী ৫ বছরের জন্য কারা হচ্ছেন ইউনিয়ন পিতা তা দেখতে রোমাঞ্চ নিয়ে অপেক্ষা করছে সাধারণ ভোটাররা।  সদর উপজেলা ইউনিয়ন পরিষদ নির্বাচন সমন্বয়ক ও নির্বাহী কর্মকর্তা আমীর আবদুল্লাহ জানিয়েছেন, ৬ টি ইউনিয়নে ১৩ জন নির্বাহী ম্যাজিস্ট্রেট দয়িত্ব পালন করবে। নিরাপত্তা ব্যবস্থা জোরদারের ল্েয কাজ করবে বিজিবির ৩ টি স্ট্রাইকিং ফোর্স ও পুলিশের ১২ টি মোবাইল টিম ।  নির্বাচন অফিস সূত্র জানায়-এ ৬ ইউনিয়নে মোট ভোটার রয়েছে  ৬৭ হাজার ২৯ জন। এদের মাঝে পুরুষ ভোটার ৩৩ হাজার ৩৭৯ জন আর মহিলা ভোটার রয়েছে ৩৩ হাজার ৬৫০ জন। এর মধ্যে ঈদগাঁও ইউনিয়নে মোট ভোটার ১৫ হাজার ১৩০ জন। তৎমধ্যে পুরুষ ভোটার ৭ হাজার ১৮০ ও মহিলা ভোটার ৭ হাজার ৯৫০ জন। ইসলামাবাদ ইউনিয়নে মোট ভোটার ১৩ হাজার ১৫৮। পুরুষ ৬ হাজার ৪০৯ ও মহিলা ৬ হাজার ৭৪৯ জন। ইসলামপুর ইউনিয়নে মোট ভোটার ৯ হাজার ৩৮ জন। পুরুষ ৪ হাজার ৪২৭ ও মহিলা ৪ হাজার ৬১১ জন। জালালাবাদ ইউনিয়নের মোট ভোটার ৭ হাজার ৮১৪ জন। পুরুষ ৩ হাজার ৮১০ ও মহিলা ৪ হাজার ৪ জন। চৌফলদন্ডী ইউনিয়নে মোট ভোটার ১৪ হাজার ৪৪৩। পুরুষ ৭  হাজার ৮৫ ও মহিলা ৭ হাজার ৩৫৮ জন। পোকখালী ইউনিয়নে মোট ভোটার ৭ হাজার ৪৪৬। পুরুষ ৪ হাজার ৪০৮ ও মহিলা ৩ হাজার ৩৮ জন।  ছয় ইউনিয়নে মোট ৫৬ টি ভোট কেন্দ্রর বুথ সংখ্যা ২১৯ টি। এর মধ্যে ঈদগাঁও সদর ইউনিয়নের ৯ কেন্দ্রে ৪২,ইসলামপুর ইউনিয়নের ৯ কেন্দ্রে ২৮, ইসলামাবাদ ইউনিয়নের ৯ কেন্দ্রে ৩৯, জালালাবদ ইউনিয়নের ৯ কেন্দ্রে ২৭, চৌফলদন্ডী ইউনিয়নের ৯ কেন্দ্রে ৪০ ও পোকখালী ইউনিয়নের ৯ কেন্দ্রে ৩৬ টিসহ সর্বমোট ২১৯ টি বুথে ভোট গ্রহন করা হবে।  ৬ ইউনিয়নের ৭৮ টি পদে লড়ছেন ৪০২ জন প্রার্থী। এর মাঝে চেয়ারম্যান পদে লড়ছেন ৫১ জন  প্রার্থী। পুরুষ মেম্বার ২৮০ জন, মহিলা মেম্বার ৭১ জন।  নির্বাচনী তফশীল মতে- ঈদগাঁও ইউনিয়নে চেয়ারম্যান পদে লড়ছেন ১০ জন প্রার্থী । তারা হলেন বর্তমান চেয়ারম্যান আলহাজ্ব ছৈয়দ আলম (তালা),সোহেল জাহান চৌধূরী (গরুর গাড়ি), মাওলানা ফাজেল ইবনে শরীফ (আনারস), খালেদ হাছান চৌধূরী (মাইক), মোহাম্মদ ফেরদাউস (জাহাজ), ফরিদুল আলম (দেওয়াল ঘড়ি), মোহাম্মদ আবু তাহের চৌধূরী (টেলিফোন), মোঃ শরাফত উলাহ (লুতু) (কাপ পিরিচ), এইচ.এম. সোলতানুল ইসলাম (দোয়াত কলম) ও হুমায়ুন তাহের চৌধূরী হিমু (চশমা)।  ভোটারদের সর্বশেষ জরিপ মতে এ ইউনিয়নে  লড়াই হবে চতুর্মুখী। দীর্ঘ আট বছরের দায়িত্ব পালনে উন্নয়ন কর্মকান্ড ও প্রাজ্ঞতার কারণে হাজী ছৈয়দ আলম,পিতার ইমেজ ও সাবেক সাংসদ মোস্তাক আহমদর পরিবার এবং জেলা আলীগের বেশ কয়েক নেতার অদৃশ্য আশীর্বাদ ও তারুণ্যতার কারণে সোহেল জাহান চৌধূরী,বিত্তবৈভব ও শান্ত সভাবের কারণে শিক্ষানুরাগী মো. ফেরদাউস ও দুওয়ার্ডে মাত্র একজন প্রার্থী হওয়ায় সাবেক ছাত্রলীগ নেতা হুমায়ুন তাহের চৌধুরী হিমু এ লড়াইয়ে অবতীর্ণ হতে পারেন বলে ধারণা সচেতন ভোটারদের। তবে চুড়ান্ত যুদ্ধে বর্তমান চেয়ারম্যান হাজী ছৈয়দ আলম আবারো ইউনিয়ন পিতা হিসেবে জয়ী হতে  পারেন এমনটি ধারণা ভোট বোদ্ধাদের।  ইসলামপুর ইউনিয়নের চেয়ারম্যান পদে লড়ছেন ৫ জন প্রার্থী। তারা হলেন বর্তমান চেয়ারম্যান মনজুর আলম (তালা), আবদুল কাদের মাষ্টার (আনারস), মোহাম্মদ তারিকুল ইসলাম তারিক (দেওয়াল ঘড়ি), নুরুল আজিম (গরুর গাড়ি) ও শফিকুর রহমান (দোয়াত কলম)। তবে এখানে লড়াই হবে মনজুর ও কাদের মাস্টারের মাঝে দ্বিমুখী । দীর্ঘ ৮ বছরের দায়িত্ব পালন কালে কম বিতর্কিত হওয়া ও সমান্তরাল উন্নয়নের কারণে বর্তমান চেয়ারম্যান মনজুর আলম আবারো ইউনিয়ন পিতা হতে পারেন বলে ভোটারদের অভিমত। তবে হেভিওয়েট অন্য কোন প্রার্থী না  থাকায় কম ভোটের ব্যবধানেই জয় পরাজয় নির্ধারণ হতে পারে বলে ভোট বোদ্ধাদের ধারণা।  ঈদগাঁও ইউনিয়নের সমসংখ্যক প্রার্থী লড়ছেন পোকখালী ইউনিয়নে। এখানকার ১০ চেয়ারম্যান প্রার্থীরা হলেন বর্তমান চেয়ারম্যান মৌলভী ফরিদুল আলম (আনারস), এম.আবদুলাহ খাঁন (দেওয়াল ঘড়ি), নুরুল ইসলাম লেদু (টেলিফোন), শাহে এমরান (কাপ পিরিচ), ফিরোজ আহমদ (গরুর গাড়ি), কবির আহমদ (চশমা), মোহাম্মদ সাইফুদ্দিন (মাইক), রফিক আহমদ (জাহাজ), শফিউল ইসলাম (দোয়াত কলম) ও মোহাম্মদ মহিদুলাহ (তালা)। এখানেও চুড়ান্ত লড়াইয়ে চার জন অবতীর্ণ হতে পারেন বলে ধারণা করা হচ্ছে।  বর্তমান চেয়ারম্যান হিসেবে মৌলভী ফরিদ পুরো ইউনিয়নে সমর্থন আদায় করবেন বলে অভিমত সাধারণ ভোটারদের। কিন্তু চুড়ান্ত যুদ্ধে জেলা সমবায় ও বিএনপি নেতা দেয়াল ঘড়ি প্রতিকের প্রার্থী এম,আবদুল্লাহ খান ইউনিয়ন পিতা হিসেবে আবির্ভূত হতে পারেন বলে ধারণা সাধারণ ভোটারের। এর কারণ উল্লেখ করতে গিয়ে তারা বলেছেন-আবদুল্লাহ খান পেশাগত দায়িত্ব পালন করতে গিয়ে জেলার প্রশাসনিক প্রধানদের সাথে গড়ে তুলেছেন সু-সম্পর্ক। ফলে প্রাকৃতিক দুর্যোগসহ যে কোন কাজে তিনি তাদের দ্রুত কাজে লাগাতে পারেন। সাম্প্রতিক ঢলে পোকখালীর ভাঙ্গন এলাকা পাউবো  কর্মকর্তাদের পরিদর্শনে এনে তিনি তার প্রমাণ দিয়েছেন। এছাড়াও বিএনপি নেতা হিসেবে তিনি সদরের এমপি কাজলের সু নজরের রয়েছেন এবং নিরিবিলি গ্রুপের একজন হিসেবে তাকে ইউনিয়নের সকলে গন্য করেন। ফলে ইউনিয়নবাসির দাবী ও পাওনা আদায়ে তিনিই যোগ্য প্রার্থী হিসেবে প্রতিয়মান হয় বলে মনে করছেন সর্ব মহল।  তিনি ছাড়াও আলীগ নেতা রফিক আহমদ এবং জামায়াত নেতা নুরুল ইসলাম লেদুও প্রতিদ্বন্ধিতায় আসতে পারেন বলে মনে করছেন ভোটারেরা। তরুণ প্রার্থী হিসেবে সাবেক ছাত্রলীগ নেতা মহিদুল্লাহও চমক দেখাতে পারেন বলে ধারণা অনেকের।  ইসলামাবাদে চেয়ারম্যান  পদে লড়ছেন ৯ জন প্রার্থী। তারা হলেন মোহাম্মদ নুর ছিদ্দিক (টেলিফোন),এম.রুহুল আমিন (তালা),জাফর আলম (আনারস), নজরুল ইসলাম (জাহাজ), লুৎফুর রহমান আযাদ (গরুর গাড়ী), জাফর আলম হেলালী (চশমা), নুরুল হক (দেওয়াল ঘড়ি), মোহাম্মদ শাহাজাহন (দেয়াত কলম) ও সেলিম আকবর (কাপ পিরিচ)। এখানেও ত্রিমূখী লড়াইয়ের সম্ভাবনা দেখছেন ভোট বোদ্ধারা। আওয়ামীলীগ নেতা ও নির্বাচনী এলাকার দুটি ওয়ার্ডে একক প্রার্থী হওয়ায় নুর ছিদ্দিক এগিয়ে যেতে পারেন। তার সাথে লড়াই হতে পারে খোদাইবাড়ির রাজনৈতিক পরিবারের ছেলে নুরুল হকের। তবে তাদের টপকে আবারো ইউনিয়ন পিতা  হতে পারেন সাবেক চেয়ারম্যান নজরুল ইসলাম। অভিজ্ঞতা ও পারিবারিক ইমেইজের কারণে তার পক্ষে নিরব সমর্থন কাজ করছে বলে প্রকাশ পেয়েছে।  জালালাবাদ ইউনিয়নে চেয়ারম্যান পদে প্রতিদ্বন্দ্বিতা করছেন৯ জন । তারা হলেন সাবেক চেয়ারম্যান আমান উলাহ ফরাজী (গরুর গাড়ি), ডাঃ আলহাজ্ব আমির সোলতান (তালা), বর্তমান চেয়ারম্যান ফরিদুল আলম (আনারস), ছব্বির আহমদ এম. এ (দেওয়াল ঘড়ি), মেহেনুর আক্তার পাখি (জাহাজ), নুরুল মোস্তফা (টেলিফোন), মিজানুর রহমান (চশমা), শাহাব উদ্দিন সবুজ (দোয়াত কলম) ও কামাল উদ্দিন সোহেল (কাপ পিরিচ)। এখানে লড়াই হবে  পূর্বের মতো দ্বিমুখী। বর্তমান চেয়ারম্যান হিসেবে ফরিদুল আলম এলাকায় নানা উন্নয়ন মূলক কাজ করেছেন। আর সাবেক চেয়ারম্যান ও জমিদারবাড়ির ছেলে হিসেবে আমান উল্লাহ ফরাজীর দান এবং নিরব উন্নয়ন কর্মকান্ডের সুনাম রয়েছে সর্বত্র। একারণে তিনি এবারও চেয়ারম্যান হয়ে বিজয়ের মুকুট ছিনিয়ে আনতে পারেন বলে মনে করছেন ইউনিয়নের ভোটাররা।  চৌফলদন্ডী ইউনিয়নে ৬ জন প্রার্থী চেয়ারম্যান পদে লড়ছেন। তারা হলেন মোহাম্মদ নুরুচ্ছবিহ (তালা), মোহাম্মদ আলম (আনারস), মোহাম্মদ হাবিব উলাহ (দেওয়াল গড়ি), মোস্তাক আহমদ (গরুর গাড়ি) ও নুরুল ইসলাম (কাপ পিরিচ)।  তাদের মাঝে মুলত লড়াই হবে ত্রিমুখী । বতৃমান চেয়ারম্যান হিসেবে নুরুচ্ছবিহ ও সাবেক চেয়ারম্যান মোহাম্মদ আলমের মাঝে মূল লড়াই হবে। চুড়ান্ত পর্যায়ে জিততে পারেন মোহাম্মদ আলম। এ দুজনের মাঝে এবার তৃতীয় শক্তি হিসেবে আবির্ভূত হতে পারেন মোস্তাক আহমদ ওরফে লাঠি মোস্তাক। বিচার কাজে প্রাজ্ঞজন হিসেবে তার সুপরিচিতি রয়েছে।  এদিকে ৬ ইউনিয়নের চেয়ারম্যান,মেম্বার ও সংরতি মহিলা পদে ৪০২ জন প্রার্থী আজ ভোর রাত পর্যন্ত নির্বাচনী প্রচারণায় ব্যস্ত সময় কাটিয়েছেন। কোন কোন ইউনিয়নে চেয়ারম্যান পদের প্রার্থীরা অনেক কেন্দ্রকে ঝুঁকিপূর্ণ  বিবেচনা করে কেন্দ্র দখলসহ নানা অপ্রীতিকর ঘটনার আশংকা করছেন। চেয়ারম্যান পদে প্রায় প্রতিটি ইউনিয়নে আওয়ামী লীগ,বিএনপি,জামায়াতে ইসলামী ও ইসলামী ঐক্যজোট সমর্থিত প্রার্থীর পাশাপাশি রয়েছেন অনেক স্বতন্ত্র প্রার্থীও। তবে ইসলামাবাদ ও ইসলামপুর ইউনিয়নের ভোটার তালিকা সংক্রান্ত রীট পিটিশনের প্রেেিত হাইকোর্ট রুল জারী করায় উক্ত দুইউনিয়নের নির্বাচন আজ শুরু না হওয়া পর্যন্ত ইউনিয়ন দুটির ভোটারদের মাঝে অনিশ্চয়তা বিরাজ করছে । কিন্তু উপজেলা ইউপি নির্বাচন সমন্বয়ক ইউএনও আমীর আবদুল্লাহ বলেছেন- নির্বাচন কমিশনের পক্ষ থেকে খোন প্রকার  নির্দেশনা না আসায় অন্য চার ইউপির মতো এ দুইউপিতেও ভোট গ্রহনের সকল প্রস্তুতি সম্পন্ন করা হয়েছে।  ॥ঝুঁকিপূর্ণ কেন্দ্রে বিশেষ নিরাপত্তার ব্যবস্থা ॥  এ সব ইউনিয়নের মধ্যে জালালাবাদের বাহারছড়া সরকারী প্রাথমিক বিদ্যালয়, জমিরিয়া সরকারী প্রাথমিক বিদ্যালয়, মিয়াজীপাড়া এবতেদায়ী মাদ্রাসা, ঈদগাঁও ইউনিয়নের মাছুয়াখালী, কালিরছড়া, ভাদীতলা ও মাইজপাড়া, ইসলামপুরের ৫ নং ওয়ার্ড নাপিতখালী মাধ্যমিক বিদ্যালয় কেন্দ্র, বামনকাটা, ধর্মের ছড়া, চৌফলদন্ডীতে মাইজপাড়া, পশ্চিম সরকারী প্রাথমিক বিদ্যালয়, ইউনিয়ন পরিষদ , পোকখালীতে পশ্চিম  গোমাতলী ৮ নং ওয়ার্ড , পূর্ব গোমাতলীর ৯ নং ওয়ার্ড ও নাইংদিয়া ৬ নং ওয়ার্ড, ইসলামাবাদে টেকপাড়া, জল দাশপাড়া, ইউছুপেরখীল, জাহানারা বালিকা ও খোদাইবাড়ী ওয়াহেদারপাড়া কেন্দ্রে প্রভাব বিস্তারকে কেন্দ্র করে অপ্রীতিকর ঘটনার আশংকা করছেন সচেতন ভোটাররা। এমনকি অনেক প্রার্থী এ সব কেন্দ্রের অতিরিক্ত নিরাপত্তা দেয়ার জন্য সংশিষ্ট বিভাগে আবেদনও করেছেন। এসব আবেদন মাথায় রেখে নির্বাচন শান্তিপূর্ণ ও সফলভাবে সম্পন্ন করতে ১৩ জন নির্বাহী ম্যাজিষ্ট্রেটের নেতৃত্বে বিজিবির ষ্ট্রাইকিং ফোর্সের ৩টি টিম, পুলিশের ১২টি মোবাইল টিম ও আনচার  সদস্যদের সমন্বয়ে নিরাপত্তা বাহিনীর কঠোর নজরদারীর চাঁদরে ঢেকে ফেলা হয়েছে নির্বাচনী এলাকা। ইউনিয়ন গুলির স্পর্শকাতর স্থানগুলোতে গতকাল থেকে নিরাপত্তায় নিয়োজিত সদস্যরা টইল দিতে শুরু করেছে।